पेट्रोल-डीज़ल पिछले 16 दिनों से लगातार महंगा होता जा रहा है लेकिन सरकार पेट्रोल-डीज़ल पर टैक्स घटाने को तैयार नहीं है. पेट्रोल डीज़ल पर सब्सिडी ख़त्म करने की सिफ़ारिश पांच साल पहले मशहूर अर्थशास्त्री किरीट पारीख़ ने की थी. किरीट पारीख़ के सुझाव का ही असर था कि धीरे-धीरे ये सब्सिडी ख़त्म हुई. अब 2018 में तेल संकट पर किरीट पारीख़ नया फार्मूला लेकर आए हैं. एनडीटीवी से बातचीत में उन्होंने कहा - भारत सरकार तेल पर एक्साइज़ डयूटी 1 रुपया घटाए और राज्य सरकारें 4% वैट कम करें तो पेट्रोल 4 रुपये तक सस्ता हो सकता है. किरीट पारीख का सुझाव ये भी है एलपीजी सिलिंडर पर अमीरों को सब्सिडी बंद की जाए.